Diari Oficial de la Generalitat Valenciana


Sumari del DOGV 4456, del 10-03-2003 (2003/2648)

RESOLUCIÓ de 25 de febrer de 2003, per la qual s'anul·la la condició resolutòria dels nomenaments de funcionaris de carrera dels aspirants que van superar el procés específic de promoció interna corresponent a la Convocatòria 5/1999, modalitat número 1, de l'oferta d'ocupació pública de la Generalitat Valenciana de 1999, en execució de la sentència número 1.101/2002, del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/2648


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 25 de febrer de 2003, per la qual s'anul·la la condició resolutòria dels nomenaments de funcionaris de carrera dels aspirants que van superar el procés específic de promoció interna corresponent a la Convocatòria 5/1999, modalitat número 1, de l'oferta d'ocupació pública de la Generalitat Valenciana de 1999, en execució de la sentència número 1.101/2002, del Tribunal Superior de Justícia de la Comunitat Valenciana. [2003/Q2648]
  
Per la Resolució de 7 de febrer de 2002, del conseller de Justícia i Administracions Públiques, publicada en el Diari Oficial de la Generalitat Valenciana número 4.194, de 20 de febrer de 2002, es van nomenar funcionaris de carrera del grup B, administració general, els aspirants que van superar el procés específic de promoció interna corresponent a la Convocatòria 5/1999, modalitat número 1, de l'oferta d'ocupació pública de la Generalitat Valenciana de 1999, si bé, d'acord amb el que indica l'apartat segon de dita resolució, tals nomenaments i totes les situacions jurídiques adquirides a la seua empara, quedaven sotmesos a condició resolutòria amb els efectes derivats de la sentència ferma que recaiguera en el procediment contenciós sobre la validesa de la Convocatòria 5/1999.
  
Amb data 19 de setembre de 2002, la Sala Contenciosa Administrativa, Secció Segona, del Tribunal Superior de Justícia de la Comunitat Valenciana, ha dictat la sentència número 1.101/2002 en el procediment contenciós a què es fa referència, estimatòria del recurs d'apel·lació interposat per la Conselleria de Justícia i Administracions Públiques, en virtut de la qual es revoca la sentència 312/2001, del Jutjat Contenciós Administratiu número 8 de València, de 22 de desembre de 2001, que va anul·lar la Convocatòria 5/1999 en la modalitat número 1, que en conseqüència, és vàlida a tots els efectes.
  
En virtut de l'anterior i en l'exercici de les competències atribuïdes en l'article 27 de la Llei de Funció Pública de la Generalitat Valenciana, resolc:
  
Anul·lar la condició resolutòria a què quedaven sotmesos els nomenaments de funcionaris de carrera del grup B, administració general, als aspirants que van superar el procés específic de promoció interna corresponent a la Convocatòria 5/1999, modalitat número 1, de l'oferta d'ocupació pública de la Generalitat Valenciana de 1999, relacionats en l'annex II de la Resolució de 7 de febrer de 2002, del conseller de Justícia i de Justícia i Administracions Públiques, publicada en el Diari Oficial de la Generalitat Valenciana número 4.194, de 20 de febrer de 2002, que es replega en la present resolució com annex I, i declarar que els citats nomenaments, així com totes les situacions jurídiques i actes efectuats a la seua empara, tenen plenament els seus efectes des del dia 1 de març de 2002 en què es va produir la presa de possessió.